દીકરી વળાવ્યાની માંડ કળ વળી હતી ત્યાં તો એક બીજો પડકાર સામે આવીને ઊભો રહ્યો, દીકરા વ્યોમે પોતાના આગળના અભ્યાસ માટે વિદેશ ભણવાની નમ્ર પણ વ્યાજબી માંગણી અનંતરાય સમક્ષ કરી, અનંતરાય પોતાના દીકરાનો આ પ્રસ્તાવ સાંભળીને ઘડીક સ્તબ્ધ થઈ ગયા, એમને પોતાનો માળો વિખેરાતો લાગ્યો પરંતુ સ્વભાવે સાલસ અને આજ્ઞાંકિત દીકરાના ભવિષ્ય માટે તેઓએ વિધાતાના આ વિધાનને સજળ નયને સ્વીકાર્યું અને તેને પ્રોત્સાહન આપતા કેનેડામાં અભ્યાસ કરવા માટે અપ્લાય કરવાની પરવાનગી આપી.